FI Euroopan unionin virallinen lehti L 245/18

ETA:N SEKAKOMITEAN PÄÄTÖS N:o 67/2006,

tehty 2 päivänä kesäkuuta 2006,

ETA-sopimuksen liitteen XIII (Liikenne) muuttamisesta

ETA:N SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,

sekä katsoo seuraavaa:

(1) Sopimuksen liite XIII muutettiin 10 päivänä maaliskuuta 2006 tehdyllä ETA:n sekakomitean päätöksellä N:o 35/2006 (1).

(2) Yhtenäisen eurooppalaisen ilmatilan toteuttamisen puitteista 10 päivänä maaliskuuta 2004 annettu Euroopan parlamentin ja neuvoston asetus (EY) N:o 549/2004 (2) olisi otettava osaksi sopimusta.

(3) Lennonvarmistuspalvelujen tarjoamisesta yhtenäisessä eurooppalaisessa ilmatilassa, 10 päivänä maaliskuuta 2004 annettu Euroopan parlamentin ja neuvoston asetus (EY) N:o 550/2004 (3) olisi otettava osaksi sopimusta.

(4) Yhtenäisen eurooppalaisen ilmatilan organisoinnista ja käytöstä 10 päivänä maaliskuuta 2004 annettu Euroopan parlamentin ja neuvoston asetus (EY) N:o 551/2004 (4) olisi otettava osaksi sopimusta.

(5) Eurooppalaisen ilmaliikenteen hallintaverkon yhteentoimivuudesta 10 päivänä maaliskuuta 2004 annettu Euroopan parlamentin ja neuvoston asetus (EY) N:o 552/2004 (5) olisi otettava osaksi sopimusta.

(6) Tätä päätöstä ei sovelleta Liechtensteiniin.

(7) EFTA-valtiot ottavat huomioon jäsenvaltioiden lausuman yhtenäiseen eurooppalaiseen ilmatilaan liittyvistä sotilaallisista kysymyksistä (6) ja yhtyvät siihen,

ON PÄÄTTÄNYT SEURAAVAA:

1 artikla

Lisätään sopimuksen liitteessä XIII olevan 66s kohdan (komission asetus (EY) N:o 488/2005) jälkeen kohdat seuraavasti:

”66t. 32004 R 0549: Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (EUVL L 96, 31.3.2004, s. 1). Tätä sopimusta sovellettaessa asetuksen säännöksiä koskevat seuraavat mukautukset: a) Lisätään 5 artiklaan kohta seuraavasti: ’5. EFTA-valtiot osallistuvat muuten kuin äänioikeuden osalta täysipainoisesti 1 kohdan mukaisesti perustetun komitean toimintaan.’. b) Tätä asetusta ei sovelleta Liechtensteiniin.

66u. 32004 R 0550: Euroopan parlamentin ja neuvoston asetus (EY) N:o 550/2004, annettu 10 päivänä maaliskuuta 2004, lennonvarmistuspalvelujen tarjoamisesta yhtenäisessä eurooppalaisessa ilmatilassa (EUVL L 96, 31.3.2004, s. 10). Tätä sopimusta sovellettaessa asetuksen säännöksiä koskevat seuraavat mukautukset: a) Islannin osalta 14 artiklan viimeinen virke kuuluu seuraavasti: ’Tämän järjestelmän on oltava kansainvälisen siviili-ilmailun vuoden 1944 Chicagon yleissopimuksen 15 artiklan ja lentoreittimaksujen perimistä koskevan Eurocontrolin järjestelmän tai ICAO:n Pohjois-Atlantin alueen osalta hallinnoimien yhteisrahoitussopimusten mukainen.’ b) Islannin osalta lisätään 15 artiklan 2 kohdan b alakohdan ensimmäiseen virkkeeseen ilmaisun ’Euroopan’ jälkeen seuraava: ’tai Pohjois-Atlantin’. c) Jos EFTAn valvontaviranomainen 16 artiklan 3 kohdan mukaisesti osoittaa päätöksen EFTA-valtioille, mikä tahansa EFTA-valtio voi kuukauden kuluessa antaa päätöksen EFTA-valtioiden pysyvän komitean käsiteltäväksi. EFTA-valtioiden pysyvä komitea voi kuukauden kuluessa tehdä päätöksestä poikkeavan päätöksen. d) Tätä asetusta ei sovelleta Liechtensteiniin.

66v. 32004 R 0551: Euroopan parlamentin ja neuvoston asetus (EY) N:o 551/2004, annettu 10 päivänä maaliskuuta 2004, yhtenäisen eurooppalaisen ilmatilan organisoinnista ja käytöstä (EUVL L 96, 31.3.2004, s. 20). Tätä sopimusta sovellettaessa asetuksen säännöksiä koskevat seuraavat mukautukset: a) Lisätään 2 artiklaan kohta seuraavasti: ’Kun on kyse yhtäältä EY:n jäsenvaltioista ja toisaalta EFTA-valtioista, Euroopan komissio ja EFTAn valvontaviranomainen kuulevat toisiaan ja vaihtavat tietoja valmistellessaan päätöksiään tämän artiklan mukaisesti.’. b) Lisätään 5 artiklan 4 kohtaan seuraava: ’Jos yksi tai useampi EY:n jäsenvaltio ja yksi tai useampi EFTA-valtio tekevät yhteisen sopimuksen, sopimuspuolet voivat toimia vasta sen jälkeen, kun ne ovat kuulleet asianomaisia tahoja, myös komissiota, EFTAn valvontaviranomaista sekä muita EY:n jäsenvaltioita ja EFTA-valtioita.’. c) Tätä asetusta ei sovelleta Liechtensteiniin.

66w. 32004 R 0552: Euroopan parlamentin ja neuvoston asetus (EY) N:o 552/2004, annettu 10 päivänä maaliskuuta 2004, eurooppalaisen ilmaliikenteen hallintaverkon yhteentoimivuudesta (EUVL L 96, 31.3.2004, s. 26). Tätä sopimusta sovellettaessa asetuksen säännöksiä koskee seuraava mukautus: Tätä asetusta ei sovelleta Liechtensteiniin.”

2 artikla

Asetusten (EY) N:o 549/2004, (EY) N:o 550/2004, EY (N:o) 551/2004 ja (EY) N:o 552/2004 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

3 artikla

Tämä päätös tulee voimaan 3 päivänä kesäkuuta 2006, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (7).

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 2 päivänä kesäkuuta 2006. ETA:n sekakomitean puolesta Puheenjohtaja R. WRIGHT

(1) EUVL L 147, 1.6.2006, s. 53.

(2) EUVL L 96, 31.3.2004, s. 1.

(3) EUVL L 96, 31.3.2004, s. 10.

(4) EUVL L 96, 31.3.2004, s. 20.

(5) EUVL L 96, 31.3.2004, s. 26.

(6) EUVL L 96, 31.3.2004, s. 9.

(7) Valtiosäännön asettamat vaatimukset on ilmoitettu.